Puhas ja tugevate traditsioonidega Kuna saar on kultuuriliselt elav ning mitmekesine. Reisihuvilised, kes on huvitatud Kunade kultuurist ning traditsioonilistest pidustustest, teevad õigesti, kui Isla Tigre`le lähevad. Kui tavaliselt teiste saarte naised peituvad, kui saarel külalisi liigub, siis siin võib näha julgeid Kuna naisi koduukselt möödujatele mola`sid pakkumas. Kõiki külastajaid palutakse eelnevalt minna nö turismikomisjoni, kus teile selgitatakse saare tavasid ja reegleid. Üks olulisemaid reegleid puudutab pildistamist ja filmimist. Kui teil on kaasas videokaamera, peate maksma suurt raha, isegi kui väidate, et te seda kasutada ei kavatse. Ka pildid kunalastest maksavad raha.